טיול ייחודי אשר ייקח אתכם לתוך קפריסין האותנטית דרך המסורת, הטעמים והתרבות של האי.
היום מתחיל בבית החרס בכפר Yeroskipou שם תוכלו להתרשם כיצד הקדרים ממשיכים את המסורת העתיקה של יצירת כלי חרס. התחנה הבאה בטיול תיהיה בכיכר הכפר שם תוכלו לראות את כנסיית St Paraskevi שנבנתה במאה ה9 ואשר הוקמה במקום בו שכן המקדש העתיק של אפרודיטה. תהיה גם הזדמנות לראות כיצד מכינים את המעדן הקפריסיאי רחת לוקום או בשמו המקומי loukoumia.
הנקודה הבאה בסיור וגולת הכותרת של היום, היא הכפר Letymbou שבו נבקר בבית המפורסם של סופיה (הבית שהופיע בתוכנית ״האוכל הכי טעים בעולם עם נדב ברונשטיין״) בעת הביקור בבית תוכלו לראות חדרים עם ריהוט ועיצוב מקוריות ומהתלבושות המסורתיות והססגוניות. לאחר ההתרשמות מהמקום תוכלו ללמוד כיצד סופיה אופה את הלחם הכפרי בתנור חימר וכיצד היא מכינה מעדנים מקומיים אחרים כמו גבינת החלומי המפורסמת.
בהמשך תוכלו להנות מארוחת בוקר הכלולה במחיר ואשר הוכנה על ידי סופיה כולל לחם כפרי וקפה או תה. בסיום הארוחה יערך ביקור במנזר סנט נאופיטוס ואנקליסטרה, מתחם המכיל כמה ציורי קיר ביזנטים מרשימים. בסיום היום ובדרך חזרה לפאפוס ייערך ביקור ביקב מקומי וטעימות יין.
אומנם קשה למצוא את המקום אבל בהחלט שווה את המאמץ, ראשית יש לנווט לכפר Letymbou village אשר ממוקם כחצי שעה נסיעה מפאפוס. כאשר תיכנסו לכפר סעו ישר עד שתראו משמאלכם שלט באנגלית עליו כתוב Sofia House, בשלט זה עליכם לפנות שמאלה ובפניה הראשונה אחריו ימינה (מעין פניית פרסה) וממשיכים ישר עד לבית מספר 2. בהגעה למקום תוכלו להתרשם מהבית והחדרים המסורתיים וחהנות מארוחה מקומית שעולה כ-20 אירו למבוגר, 10 אירו לילד (לא כולל שתיה). הארוחה מוגשת לצד לא מעט מנות מקומיות וטעימות.
לפרטים נוספים תוכלו ליצור קשר עם אנדראס בעלה של סופיה בטלפון 35799675223.